./data/phi0474/phi057/phi0474.phi057.perseus-lat1.xml
M. Tullius Cicero
nam qui se medium esse vult in patria manet, qui proficiscitur aliquid de altera utra parte iudicare videtur    sed ego is non sum qui statuere debeam iure quis proficiscatur necne; partis mihi Caesar has imposuit ne quem omnino discedere ex   Italia paterer  qua re parvi refert me probare cogitationem tuam si nihil tamen tibi remittere possum  ad Caesarem mittas censeo et ab eo hoc petas  non dubito quin impetraturus sis, cum praesertim te amicitiae nostrae rationem habiturum esse pollicearis